CELEX: 32006R0075
Language: lt
Date: 2006-01-17 00:00:00
Title: 2006 m. sausio 17 d.  Komisijos reglamentas (EB) Nr. 75/2006, dėl A3 eksporto licencijų išdavimo vaisių ir daržovių (pomidorai, apelsinai, citrinos ir obuoliai) sektoriuje

18.1.2006   
            
            
               LT
            
            
               Europos Sąjungos oficialusis leidinys
            
            
               L 12/5
            
         
      KOMISIJOS REGLAMENTAS (EB) Nr. 75/2006
   2006 m. sausio 17 d.
   dėl A3 eksporto licencijų išdavimo vaisių ir daržovių (pomidorai, apelsinai, citrinos ir obuoliai) sektoriuje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 35 straipsnio 3 dalies trečią pastraipą,
   kadangi:
   
               (1)
            
            
               Komisijos reglamentas (EB) Nr. 2078/2005 (2) kviečia dalyvauti konkurse, nustatant orientacinių grąžinamųjų išmokų dydžius ir galimų išduoti A3 eksporto licencijų kiekius.
            
         
               (2)
            
            
               Atsižvelgiant į pateiktus pasiūlymus, nustatomi maksimalūs grąžinamųjų išmokų dydžiai ir kiekių, nurodytų pasiūlymuose, kuriuose nurodyti maksimalūs grąžinamųjų išmokų dydžiai, patenkinimo procentas.
            
         
               (3)
            
            
               Maksimalus grąžinamųjų išmokų dydis pomidorams, apelsinams, citrinoms ir obuoliams reikalingas orientacinio kiekio licencijoms išduoti, neviršijant konkurse pasiūlytų kiekių, negali būti didesnis už orientacinį grąžinamųjų išmokų dydį daugiau nei pusantro karto,
            
         PRIĖMĖ ŠĮ REGLAMENTĄ:
   1 straipsnis
   Maksimalus grąžinamųjų išmokų dydis pomidorams, apelsinams, citrinoms ir obuoliams bei Reglamentu (EB) Nr. 2078/2005 paskelbtame konkurse pasiūlytų kiekių patenkinimo procentas yra nustatomas priede.
   2 straipsnis
   Šis reglamentas įsigalioja 2006 m. sausio 18 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. sausio 17 d.
      
         
            Komisijos vardu
         
         J. L. DEMARTY
         
         
            Generalinis direktorius žemės ūkio ir kaimo plėtros reikalams
         
      
   
   
      (1)  OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64).
   
      (2)  OL L 333, 2005 12 20, p. 3.
   
      PRIEDAS
      A3 eksporto licencijų išdavimas vaisių ir daržovių (pomidorų, apelsinų, citrinų ir obuolių) sektoriuje
      
                  Produktas
               
               
                  Maksimalus grąžinamųjų išmokų dydis
                  (EUR/t)
               
               
                  Pasiūlymuose nurodytų kiekių patenkinimo procentas didžiausių grąžinamųjų išmokų atžvilgiu
               
            
                  Pomidorai
               
               
                  —
               
               
                  100 %
               
            
                  Apelsinai
               
               
                  52
               
               
                  100 %
               
            
                  Citrinos
               
               
                  70
               
               
                  100 %
               
            
                  Obuoliai
               
               
                  45
               
               
                  100 %